པར་བཀྲལ་བའི་ཕྱིར་ཀུན་ཏུ་མཚུངས་སོ༎
གཞན་ཡང་མངོན་པ་ནས་བཤད་པའི་ཚད་དང་དབྱིབས་ལ་སོགས་པ་དེ་དག་དགོངས་
པ་ཅན་ཡིན་ནོ་ཞེས་ཀྱང་སྨྲ་བར་ནུས་པ་མ་ཡིན་ཏེ། དེ་ལྟར་ན་དགོངས་གཞི་དང་དགོས་པ་དང་
དངོས་ལ་གནོད་བྱེད་སོགས་བརྗོད་པའི་སྒོ་ནས་དགོངས་པ་ཅན་ཡིན་པར། ཆོས་མངོན་པའི་མདོའི་
དགོངས་པ་འགྲེལ་པ་ལ་ཚད་མར་གྱུར་པའི་འཕགས་པ་ཐོགས་མེད་ལ་སོགས་པ་ཤིང་རྟ་ཆེན་པོ་འདི་
དག་གིས་ཐེག་པ་ཆེ་ཆུང་གི་མངོན་པའི་སྡེ་སྣོད་ཀྱི་དགོངས་འགྲེལ་རྒྱ་ཆེ་ལ་གྲངས་མང་བ་འདི་ཙམ་
ཞིག་མཛད་པའི་ནང་དུ་ལན་ཅིག་ཙམ་ཞིག་སྟོན་པར་རིགས་པ་ལས། དེ་དག་གང་དུའང་ཟུར་ཙམ་
ཡང་མ་བསྟན་པའི་ཕྱིར་དང་། དེ་དག་གིས་མ་བཤད་ཀྱང་དགོངས་གཞི་དང་དགོས་པ་དང་དངོས་ལ་
གནོད་བྱེད་སོགས་འདི་དང་འདིའོ་ཞེས་རང་གི་བློས་རྣམ་པར་འཇོག་ན་ནི། དུས་ཀྱི་འཁོར་ལོ་ནས་
གསུངས་པ་ལ་ཡང་དགོངས་གཞི་དང་དགོས་པ་སོགས་རང་གི་བློས་རྣམ་པར་གཞག་སྟེ་དགོངས་པ་
ཅན་ཡིན་ནོ་ཞེས་སྨྲས་ན་མི་མཚུངས་པ་ཅི་ཞིག་ཡོད། ཅི་སྟེ་དུས་འཁོར་འགྲེལ་ཆེན་ལས་ཀྱང༌། ཉི་
1 ཞོལ། ཤོག ༡༤༠ བ ༣ གཙང༌། ཤོག ༡༠༦ ན ༥ རྩོད་མེད་དུ་གཉི་ཀས་མཐུན་པར་

382 མཁས་གྲུབ་རྗེའི་གསུང་འབུམ་བ།
མའི་ཤིང་རྟ་ལ་སོགས་པ་ཡོངས་སུ་སྨིན་པར་བྱ་བའི་སླད་དུ། ཞེས་འབྱུང་ཞིང༌། མན་ངག་སྙེ་མ་ལས་
ཀྱང་དྲང་སྲོང་ཉི་མའི་ཤིང་རྟ་ལ་སོགས་པ་མུ་སྟེགས་ཀྱི་དྲང་སྲོང་རྣམས་ཀྱི་ངོར་དགོངས་ཏེ་གསུངས་
པའི་རྣམ་གཞག་ཡིན་པར་བཤད་པས་དུས་འཁོར་གྱི་དེ་དགོངས་པ་ཅན་ཡིན་པར་ཐལ་བས་མི་
འདོད་པ་འཕངས་པ་ཅི་ཞིག་ཡོད་སྙམ་ན། དེ་ལྟར་ན་དུས་འཁོར་ནས་གསུངས་པའི་སྦྱང་གཞི་སྣོད་
བཅུད་ཀྱི་རྣམ་གཞག་ཐམས་ཅད་ཇི་ལྟར་བཤད་པ་ལྟར་ཐ་སྙད་དུ་ཡང་གཞི་མ་གྲུབ་པས། དེ་དག་
དང་རྣམ་པ་མཐུན་པར་སྒོམ་པའི་ལམ་བཤད་པ་ཐམས་ཅད་རི་བོང་གི་རྭའི་རྣམ་པ་ལམ་དུ་བྱེད་པ་
དང་མཚུངས་པའི་ལམ་ཕྱིན་ཅི་ལོག་འབའ་ཞིག་ཏུ་ཐལ་བར་འགྱུར་རོ༎
དེ་བཞིན་དུ་མངོན་པའི་སྡེ་སྣོད་ལས་བཤད་པ་དེ་དག་ཇི་ལྟར་བཤད་པ་ལྟར་ཐ་སྙད་དུ་ཡང་
གཞི་མ་གྲུབ་པའི་དགོངས་པ་ཅན་ཡིན་ན། རྒྱུད་སྡོམ་འབྱུང་ལས་སྦྱང་གཞི་དེ་དག་མངོན་པ་ལྟར་
གསུངས་ནས། དེ་དག་དང་རྣམ་པ་མཐུན་པར་བསྒོམ་པའི་སྦྱོང་བྱེད་བདེ་མཆོག་གི་སྒྲུབ་ཐབས་ཇི་
ལྟར་བསྒོམ་ཚུལ་གསུངས་པ་དང༌། འཕགས་པ་ཀླུ་སྒྲུབ་ཡབ་སྲས་ཀྱིས་དཔལ་གསང་བ་འདུས་པ་
ལ་ཡང་དེ་ལྟར་གསུངས་པ་སོགས་ཐམས་ཅད་རི་བོང་གི་རྭ་དང་རྣམ་པ་མཐུན་པར་བསྒོམ་པའི་ལམ་
ཕྱིན་ཅི་ལོག་འབའ་ཞིག་ཏུ་ཐལ་བར་འགྱུར་རོ། །གཞན་ཡང་། འཇིག་རྟེན་གྱི་ཁམས་སྤྱིའི་ཚད་དང་
དབྱིབས་ལ་སོགས་པ་དེ་དག་ནི་ད་ལྟ་རང་ཅག་རྣམས་ལ་ཤིན་ཏུ་ལྐོག་གྱུར་ཡིན་པས་རང་རྒྱུད་ཀྱི་
དངོས་པོ་སྟོབས་ཤུགས་ཀྱི་ཚད་མས་མི་འགྲུབ་པས་ཡིད་ཆེས་རྗེས་དཔག་ཚད་མས་རྟོགས་པར་
བྱ་དགོས་ལ། དེ་ལྟར་ན། འཇིག་རྟེན་གྱི་ཁམས་ཀྱི་ཚད་ལ་སོགས་པ་སྟོན་པའི་ཆོས་མངོན་པའི་
གསུང་རབ་ཀྱི་ཆ་དེ་དང་དེ་ཆོས་ཅན། རང་གི་སྒྲས་ཟིན་ལ་ཇི་ལྟར་བསྟན་པ་ལྟར་གྱི་དོན་ལ་མི་
སྟེ། དེ་ལྟར་བསྟན་པའི་དོན་ལ་ལྟོས་ནས་དཔྱད་པ་གསུམ་གྱིས་དག་པའི་ལུང་ཡིན་པའི་ཕྱིར། དཔེར་
ན་འདུས་བྱས་མི་རྟག་པར་སྟོན་པའི་ལུང་བཞིན། ཞེས་བཀོད་པ་དང་། ཡང་འཇིག་རྟེན་གྱི་ཁམས་
ཀྱི་རྣམ་གཞག་སྟོན་པའི་དུས་འཁོར་གྱི་མདོར་བསྡུས་བརྒྱད་པའི་གཞུང་ཚིག་འདི་དག་ཆོས་ཅན།
རང་གི་སྒྲས་ཟིན་ལ་ཇི་ལྟར་བསྟན་པ་ལྟར་གྱི་དོན་ལ་མི་སླུ་སྟེ། དེ་ལྟའི་དོན་ལ་ལྟོས་ནས་དཔྱད་པ་
གསུམ་གྱིས་དག་པའི་ལུང་ཡིན་པའི་ཕྱིར། དཔེར་ན་ཆོས་ཐམས་ཅད་བདག་མེད་པར་སྟོན་པའི་
1 ཞོལ། ཤོག ༡༤༡ བ ༢ གཙང་། ཤོག ༡༠༦ བ ༧ མཐུན་པ་རེ་སྒོམ་པའི་

མཁས་གྲུབ་རྗེའི་གསུང་ཐོར་བུ། 383
ལུང་བཞིན། ཞེས་བཀོད་པ་གཉིས་ཀ་ལ་ཚུལ་གསུམ་ཚད་མས་བསྒྲུབ་པར་ནུས་མི་ནུས་ཀྱི་ཁྱད་
པར་ཅུང་ཟད་ཀྱང་མེད་པའི་ཕྱིར་ན། དོན་དེ་གཉིས་ལ་ཡིད་ཆེས་པའི་རྟགས་ཡང་དག་གིས་བསྒྲུབ་
པར་ནུས་མི་ནུས་ཀྱི་རྣམ་དབྱེ་ཅིའང་མེད་དོ། །ཅི་སྟེ་མངོན་པ་ནས་བཤད་པ་ལྟར་གྱི་ཞག་མི་ཐུབ་
འདོར་བ་སོགས་ཀྱི་རྣམ་གཞག་དེ་ལྟར་བྱས་ན་ཉི་ཟླ་གཟས་འཛིན་སོགས་ཀྱི་གསལ་བ་མངོན་སུམ་
དུ་འབེབས་པར་འགྱུར་བའི་ཕྱིར་དཔྱད་པ་གསུམ་གྱིས་དག་པ་མི་འགྲུབ་བོ་སྙམ་ན། དེ་ནི་མངོན་པ་
ལས་རེ་ཤིག་རགས་རྩིས་ཙམ་ཞིག་གི་དབང་དུ་མཛད་པ་སྟེ། དེའི་ཕྱིར་འདུལ་བ་ལས་ཀྱང་ཟླ་བའི་
ཤོལ་དོར་བ་དང་རྒྱུ་སྐར་ལ་སོགས་པ་ཞིབ་པར་སྐར་རྩིས་མཁན་པོའི་རྗེས་སུ་འབྲང་བར་གསུངས་
སོ། །རགས་རྩིས་ཀྱི་རྣམ་གཞག་ཙམ་ཞིག་གསུངས་པ་ལ་ཞིབ་རྩིས་ཀྱིས་གསལ་བ་འབེབས་པའི་
རིམ་པ་ཕྲ་རགས་དུ་མ་ཞིག་དུས་འཁོར་ལས་གསུངས་པའི་རྩིས་ལ་ཡང་ཡོད་དོ།།
འཇིག་རྟེན་གྱི་ཁམས་ཀྱི་ཚད་ལ་སོགས་པ་ཆེས་མི་མཐུན་པ་གཉིས་གསུངས་པ་དེ་གསུང་
བ་པོ་གཅིག་གི་ཚིག་ཡིན་ཞིང༌། གཉིས་པོ་གང་ཡང་དགོངས་པ་ཅན་མ་ཡིན་པའི་ཕྱིར་དང་ཚིག་
འགལ་བའི་ཉེས་པས་རེག་པས་དཔྱད་གསུམ་གྱིས་དག་པ་རྟགས་མ་གྲུབ་བོ་སྙམ་ན། སྐྱོན་མེད་དེ།
དེ་ལྟར་མི་མཐུན་པ་གཉིས་བསྟན་ཀྱང་མངོན་པ་ནས་ཚད་ལ་སོགས་པ་གསུངས་པའི་འཇིག་རྟེན་གྱི་
ཁམས་དེ་ཉིད་ཀྱི་མཚན་གཞིར་སོང་བའི་འཇིག་རྟེན་དང་། དུས་འཁོར་ནས་གསུངས་པའི་ཚད་ལ་
སོགས་པ་གང་ལ་བཞག་པའི་མཚན་གཞིར་གྱུར་པའི་འཇིག་རྟེན་གྱི་ཁམས་དེ་འཇིག་རྟེན་གྱི་ཁམས་
གཅིག་མ་ཡིན་ཞིང༌། ཁྱད་གཞི་རིགས་མི་མཐུན་གཉིས་ཀྱི་ཁྱད་ཆོས་ཚད་ལ་སོགས་པ་སོ་སོར་
བཤད་པས་རང་ཚིག་འགལ་བར་འགྱུར་ན་ཧ་ཅང་ཐལ་བའི་ཕྱིར་རོ༎
ཅི་སྟེ་དུས་འཁོར་ནས་བཤད་པའི་ཚད་དང་དབྱིབས་ལ་སོགས་པ་དེ་ལྟ་བུ་དང་ལྡན་པའི་
འཇིག་རྟེན་གྱི་ཁམས་ཀྱང་ཚད་མས་གྲུབ། མངོན་པ་ནས་བཤད་པའི་འཇིག་རྟེན་གྱི་ཚད་དང་
དབྱིབས་ལ་སོགས་པ་དེ་ལྟ་བུས་ཁྱད་པར་དུ་བྱས་པའི་འཇིག་རྟེན་གྱི་ཁམས་ཀྱང་ཚད་མས་གྲུབ་
ཅིང༌། དེ་གཉིས་འཇིག་རྟེན་གྱི་ཁམས་ཐ་དད་ཡིན་ན། འཇིག་རྟེན་གྱི་ཁམས་དེ་གཉིས་ཕྱོགས་ཐ་
དད་ན་ཕན་ཚུན་ཐད་ཀར་བསྒྲིགས་པའམ་སྟེང་འོག་ཏུ་གནས་པ་སོགས་ཇི་ལྟར་ཡོད། འཇིག་རྟེན་
གྱི་ཁམས་གཅིག་གི་གོ་ས་ན་འཇིག་རྟེན་གྱི་ཁམས་དོན་གཞན་གཉིས་གནས་པ་ཡིན་ན་ནི་ཐོགས་

384 མཁས་གྲུབ་རྗེའི་གསུང་འབུམ་བ།
བཅས་ཀྱི་དངོས་པོ་མ་ཡིན་པར་འགྱུར་རོ་ཞེ་ན། འོ་ན་ཇི་ལྟར་སའམ་བྲག་གི་ཕུག་ཕྱོགས་བཞིའི་
ངོས་སུ་ཁྲུ་རེ་རེ་སྟེང་དུ་དཔངས་ཀྱང་ཁྲུ་གང་ཡོད་པ་ཞིག་ཏུ་དགྲ་བཅོམ་པའམ། བྱང་ཆུབ་སེམས་
དཔའ་རྫུ་འཕྲུལ་དང་ལྡན་པ་གནས་པ་དེར་འཁོར་ལོས་བསྒྱུར་བའི་རྒྱལ་པོ་དཔུང་གི་སྡེ་དང་བཅས་
པ་འོངས་པ་བདག་ཉིད་ཆེན་པོ་དེའི་མཐུས་འཁོར་ལོས་བསྒྱུར་བའི་རྒྱལ་པོ་སྡེ་དང་བཅས་པ་ཕུག་པ་
དེའི་ནང་དུ་ཞུགས་ཏེ་བདག་ཉིད་ཆེན་པོ་དེའི་མདུན་དུ་འཁོད་པས་ན། ཕུག་པ་དེ་ཉིད་རྒྱ་ཁྱོན་ཆེར་མ་
སོང་ཞིང་འཁོར་ལོས་སྒྱུར་བའི་རྒྱལ་པོ་སྡེ་དང་བཅས་པ་དོག་པ་ཡང་མེད་པར་མ་འདྲེས་པར་གནས་
པ་དེ་ལ་ཇི་ལྟར་བརྗོད་པར་བྱ། མི་གཅིག་གི་གོ་སར་མི་གྲངས་དེ་སྙེད་ཅིག་དོག་པ་མེད་ཅིང་མ་
འདྲེས་པར་གནས་པའི་མི་དེ་དག་ཐོགས་མེད་ཡིན་ནམ་ཅི། དེ་དག་ནི་རྣལ་འབྱོར་པའི་རྫུ་འཕྲུལ་གྱི་
མཐུ་བསམ་གྱིས་མི་ཁྱབ་པའི་སྟོབས་ལས་ཡིན་ལ། འཇིག་རྟེན་དེ་དག་ནི་རྣལ་འབྱོར་པའི་རྫུ་འཕྲུལ་
སོགས་ཀྱིས་མ་ཡིན་པར་གཞིའི་གནས་ཚོད་ལ་དེ་ལྟར་གྲུབ་དགོས་པས་མི་མཚུངས་སོ་ཞེ་ན། རྣལ་
འབྱོར་པའི་རྫུ་འཕྲུལ་དང་འཇིག་རྟེན་པའི་ལས་ཀྱི་མཐུ་གཉིས་ནུས་པ་བསམ་གྱིས་ཁྱབ་མི་ཁྱབ་ཀྱི་
རྣམ་དབྱེ་སངས་རྒྱས་ཀྱིས་ཀྱང་དབྱེ་བར་ག་ལ་ནུས། དེའི་ཕྱིར་རྣལ་འབྱོར་པའི་རྫུ་འཕྲུལ་གྱི་སྟོབས་
ཀྱིས་དེ་ལྟར་འགྱུར་བ་ཇི་ལྟ་བ་བཞིན་དུ་སེམས་ཅན་རྣམས་ཀྱི་ཐུན་མོང་དང་ཐུན་མོང་མ་ཡིན་པའི་
ལས་ཀྱི་ནུས་པས་ཀྱང་འཇིག་རྟེན་གྱི་ཁམས་གཅིག་གི་གོ་སར་འཇིག་རྟེན་གྱི་ཁམས་མཚན་ཉིད་མི་
མཐུན་པ་ཐ་དད་པ་གཉིས་མ་འདྲེས་པར་གནས་པ་ཅི་ནས་ཀྱང་འགལ་བ་མེད་དོ།།
དེ་ལྟ་མ་ཡིན་པར་རྣལ་འབྱོར་པའི་རྫུ་འཕྲུལ་གྱི་མཐུས་ཇི་ལྟར་བྱ་བར་ནུས་པ་བཞིན་ལས་
ཀྱིས་བྱ་བར་མི་ནུས་ན་འོག་གི་རྒྱ་མཚོ་ཆེན་པོའི་སྟེང་དུ་ས་ཆེན་པོ་རི་བོ་དག་དང་བཅས་པ་འདི་
ཙམ་ཞིག་བཞག་པ་དག་ཅུང་ཟད་ཀྱང་ཆུ་ནང་དུ་བྱིང་བར་མི་འགྱུར་ཞིང་གྲུ་ལ་སོགས་པ་བཞིན་དུ་
གཡོ་བར་ཡང་མི་འགྱུར་བའི་རྒྱུ་གང་ཞིག་ཡིན། དེ་བཞིན་དུ་ལས་དང་རྫུ་འཕྲུལ་གྱི་ནུས་པ་སྟོབས་
མི་མཚུངས་ན། མནར་མེད་པའི་མེ་ཆེས་ཆེར་ཚ་བ་དེ་ལྟ་བུས་སེམས་ཅན་དེར་སྐྱེས་པ་དག་བསྐལ་
པར་བསྲེགས་ཀྱང་འཆི་བར་མི་འགྱུར་བ་ལ་སོགས་པ་དུ་མ་ཞིག་ཇི་ལྟར་ཡིན་ཞེས་བརྗོད་པར་
བྱའོ། །མདོ་ལས་ཀྱང་འཇིག་རྟེན་གྱི་ཁམས་འགའ་ཞིག་བར་སྣང་ལ་སྤྱི་བོ་ཚུགས་སུ་གནས་པར་
1 ཞོལ། ཤོག ༡༤༣ ན ༦ གཙང༌། ཤོག ༡༠༨ ན ༦ ཆུ་ནང་དུ་བྱིང་བར་ཡང་མི་འགྱུར་ཞིང་

མཁས་གྲུབ་རྗེའི་གསུང་ཐོར་བུ། 385
གསུངས་ཏེ། དེ་ལྟ་བུ་ཡང་ལས་ཀྱི་ནུས་པས་མ་ཡིན་ན་ཇི་ལྟར་སྲིད་པར་འགྱུར། ཇི་སྐད་བཤད་
པའི་དོན་འདི་ལ་དགོངས་ནས། རྒྱུད་འགྲེལ་ལས། དོན་དམ་པར་འཇིག་རྟེན་གྱི་ཁམས་ལ་ཚད་དང་
དཔངས་མེད་དེ། སེམས་ཅན་རྣམས་ཀྱི་བསོད་ནམས་དང་སྡིག་པའི་དབང་གིས་སོ། །འདིར་ཕུག་
ཁྲུ་ལྔ་པའི་ཚད་གང་དུ་འདོད་ཆགས་དང་བྲལ་བའམ་བྱང་ཆུབ་སེམས་དཔའ་གནས་པའི་ཕུག་དེར་
བསོད་ནམས་དང་ཡེ་ཤེས་བསྟེན་པའི་དེའི་མཐུ་དང་རྫུ་འཕྲུལ་གྱི་སྟོབས་ཀྱིས་འཁོར་ལོས་བསྒྱུར་
བ་སྡེ་དང་བཅས་པ་འོངས་ཤིང་རབ་ཏུ་འཇུག་སྟེ། དེ་སུས་ཀྱང་མ་བསྐྱེད་ཅིང་ཕུག་དེར་ཞུགས་པའི་
འཁོར་ལོས་སྒྱུར་བའི་སྡེ་ཡང་དོག་པ་ཉིད་མ་ཡིན་ནོ། །དོན་དམ་པར་འཇིག་རྟེན་གྱི་ཁམས་ཀྱི་ཚད་
ཀྱང་དེ་བཞིན་དུ་རིག་པར་བྱའོ།‘།ཞེས་གསུངས་སོ༎
དེ་ཡང་དོན་དམ་པར་ཞེས་པ་ནི་དེ་ཁོ་ན་ཉིད་ཀྱི་རིགས་པས་དཔྱད་པ་ལ་སྐབས་འདིར་
མི་བྱེད་ཀྱི། དངོས་པོའི་གནས་ཚོད་ལ་ཟེར་ཏེ། དུས་འཁོར་རྩ་འགྲེལ་ན་དེ་ལྟར་གསུངས་པ་ཤིན་
ཏུ་མང་ངོ་། །དེ་བས་ན་དོན་དམ་པར་ནི་འཇིག་རྟེན་གྱི་ཁམས་ལ་ཚད་དང་དཔངས་མེད་དེ། ཞེས་
སོགས་ཀྱི་དོན་ཡང༌། དངོས་པོའི་གནས་ཚོད་ལ་འཇིག་རྟེན་གྱི་ཁམས་ཀྱི་ཚད་སེམས་ཅན་རྣམས་
ལ་གསུངས་ཤིང་རབ་ཏུ་སྣང་ངོ༌། །ཞེས་གསུངས་པ་ནི། གདུལ་བྱའི་བསམ་ངོ་ལ་ལྟོས་ནས་འཇིག་
རྟེན་གྱི་ཁམས་ཀྱི་ཚད་གཅིག་ཏུ་ངེས་པ་ལྟ་བུར་མདོ་འགའ་ཞིག་ལས་གསུངས་སོ། །ཞེས་བྱ་བའི་
དོན་ནོ། །འཇིག་རྟེན་གྱི་ཁམས་གཅིག་གི་གོ་ས་ན་ཚད་སོགས་མི་མཐུན་པའི་འཇིག་རྟེན་གཉིས་
གནས་ཀྱང༌། ལས་རིགས་མཐུན་བསགས་པ་རྣམས་ལ་ལས་ཇི་ལྟར་བསགས་པ་དང་མཐུན་པའི་
འཇིག་རྟེན་གྱི་ཁམས་དེའི་ཆ་ཤས་དག་སྣང་གི་ཅིག་ཤོས་དེ་མི་སྣང་སྟེ། དཔེར་ན་རླན་ཤིང་གཤེར་
བ་ཕོར་པ་གང་གི་གོ་སར། ལས་ཀྱི་དབང་གིས་ཡི་དྭགས་ལ་རྣག་ཁྲག་སྣང་གི་ཆུ་མི་སྣང་ལ། མི་
ལ་ཆུ་སྣང་གི་རྣག་ཁྲག་མི་སྣང་བ་བཞིན་ནོ།
རྣལ་འབྱོར་པའི་རྫུ་འཕྲུལ་དང་ལས་ཀྱི་ནུས་པ་གཉིས་ཀ་བསམ་གྱིས་མི་ཁྱབ་པར་མཚུངས་
པའི་དོན་འདི་ནི་མངོན་པ་ཀུན་ལས་བཏུས་ལས་ཀྱང༌། ཕྱིའི་དངོས་པོ་སྣ་ཚོགས་མངོན་པར་འགྲུབ་
པར་བྱེད་པའི་ལས་བསམ་གྱིས་མི་ཁྱབ་པའོ། །ནོར་བུ་དང་སྔགས་དང་སྨན་དང་མཁྱུད་སྤྱད་དང་
1 བཀའ་འགྱུར། དཔེ་བསྡུར་མ། དེབ། ༩༩ ཤོག ༡༣༦ ཕྲེང༌། ༨

386 མཁས་གྲུབ་རྗེའི་གསུང་འབུམ་བ།
ལྡན་པའི་ལས་བསམ་གྱིས་མི་ཁྱབ། རྣལ་འབྱོར་པ་ཐམས་ཅད་ཀྱི་མཐུའི་ལས་བསམ་གྱིས་མི་ཁྱབ།
བྱང་ཆུབ་སེམས་དཔའ་ཐམས་ཅད་ཀྱི་དབང་གི་ལས་བསམ་གྱིས་མི་ཁྱབ་སྟེ། ཞེས་སོགས་གསུངས་
སོ། །དེ་ལྟར་འཇིག་རྟེན་གཉིས་པོ་དེ་གང་དུ་སྟོན་པ་ཤཱཀྱ་ཐུབ་པས་ཆོས་འཁོར་བསྐོར་ཞེ་ན། གཉིས་
·ཀ་རུ་བསྐོར་ཏེ། རྒྱལ་བ་ཐུབ་པས་དུས་གཅིག་ཏུ་ཆོས་འཁོར་བསྐོར་བའི་འཇིག་རྟེན་གྱི་ཁམས་ཀྱི་
གྲངས་ཀྱི་ཚད་སངས་རྒྱས་ལས་གཞན་པ་སུའི་ཡང་བློའི་སྤྱོད་ཡུལ་མ་ཡིན་ནོ༎
འདི་དག་ལ་ད་དུང་ལུང་དང་རིགས་པས་དོགས་པ་མཐའ་ཆོད་པར་བཅད་དེ་དགག་སྒྲུབ་
ཀྱིས་ཆེས་ཞིབ་པར་གཏན་ལ་དབབ་པར་བྱ་བའི་གནས་མང་དུ་ཡོད་མོད་ཀྱི། འདིར་ཡི་གེ་མངས་
པས་འཇིགས་ཏེ་མ་བཀོད་ལ། གཟུགས་མེད་ཁམས་ན་འཛག་བདེ་ཡོད་པར་གང་གིས་སྒྲུབ། ཅེས་པ་
ནི། དམ་བཅའ་དེ་ཉིད་ཁས་མི་ལེན་པས་དེ་སྒྲུབ་པའི་ངལ་བ་མི་འཚལ་ལགས། གཟུགས་མེད་ཁམས་
པ་རྣམས་འཛག་བདེ་ལ་སྲེད་པའི་འདོད་ཆགས་དང་བྲལ་བ་ཡིན་པར་དུས་ཀྱི་འཁོར་ལོའི་རྒྱུད་ལས།
གཟུགས་མེད་དག་ནི་ཨ་སོགས་བཞི་པོ་ཧ་འཁྲིག་བྲལ་བ་རྣམས་ཏེ། ཞེས་སོགས་ཀྱི་གོང་འོག་
རྣམས་སུ་ལན་དུ་མར་གསུངས་ཤིང་། གཟུགས་མེད་པ་རྣམས་ཀྱི་ལུས་ནི་ཁ་ཟས་ཅན་མ་ཡིན་ནོ༎
རྡུལ་ཕྲ་རབ་ཚོགས་པའི་བདག་ཉིད་ཀྱི་ལུས་མེད་པའི་ཕྱིར་ཁུ་བ་འཕོ་བ་མེད་དོ། །ཞེས་
གསུངས་སོ། །གང་གི་ཕྱིར་གཟུགས་མེད་པའི་སྲིད་པ་འཛག་པ་མེད་པའི་ཕྱིར་རོ། །ཞེས་གསུངས་
པ་ནི་འཛག་བདེ་ལ་སྲེད་པའི་འདོད་ཆགས་ཀྱིས་བཞག་པའི་བག་ཆགས་ལ་བཞེད་པ་ཡིན་ལ། དེ་
ཡང་འཕོ་བའི་བག་ཆགས་འཁོར་བའི་རྩ་བ་ཡིན་ན་གསུང་རབ་རྣམས་ལས་མ་རིག་པའི་བག་ཆགས་
འཁོར་བའི་རྩ་བར་བཤད་པ་དང་འགལ་ལོ། །ཞེས་པའི་དོགས་པ་བཀོད་ནས་དེ་ལ་ལན་འདེབས་
པའི་སྐབས་སུ་ལེའུ་ལྔ་པའི་འགྲེལ་ཆེན་ལས། མ་རིག་པ་ནི་འདིར་སེམས་ཅན་རྣམས་ཀྱི་ཐོག་མ་
མེད་པའི་འདོད་ཆགས་ཀྱི་བག་ཆགས་སོ། །ཞེས་གསུང་རབ་གཞན་ནས་མ་རིག་པའི་བག་ཆགས་
དང་རྒྱུད་འདིར་འཕོ་བའི་བག་ཆགས་འཁོར་བའི་རྩ་བར་བཤད་པ་གཉིས་དོན་གཅིག་ཏུ་གསུངས་ལ།
འདོད་ཆགས་ལ་སོགས་པའི་ཉོན་མོངས་པ་རྣམས་ཀྱིས་རང་རང་གི་རིགས་འདྲ་ཕྱི་མ་བསྐྱེད་པའི་ས་
བོན་གྱི་ཆ་ནུས་པའི་ངོ་བོར་གནས་པ་ནི་ཉོན་སྒྲིབ་ཡིན་གྱི་ཤེས་སྒྲིབ་མ་ཡིན་ཀྱང༌། འདོད་ཆགས་ལ་
1 ཞོལ། ཤོག ༡༤༤ ན ༥ གཙང༌། ཤོག ༡༠༩ ན ༢ གཉིས་ཀར་དུ་བསྐོར་ཏེ།

མཁས་གྲུབ་རྗེའི་གསུང་ཐོར་བུ། 387
སོགས་པས་བཞག་པའི་བག་ཆགས་གཉིས་སྣང་འཁྲུལ་པ་སྐྱེད་པའི་ནུས་པའི་ངོ་བོར་གནས་པ་གང་
ཡིན་པ་དེ་ནི་ཤེས་སྒྲིབ་ས་བོན་གྱི་ཆར་འཕགས་པ་ཀླུ་སྒྲུབ་ཡབ་སྲས་བཞེད་དེ་འཇུག་འགྲེལ་ལས།
དེ་ལ་མ་རིག་པའི་བག་ཆགས་ནི་ཤེས་བྱ་ཡོངས་སུ་གཅོད་པའི་གེགས་སུ་གྱུར་པ་ཡིན་ལ། འདོད་
ཆགས་ལ་སོགས་པའི་བག་ཆགས་ཡོད་པ་ནི་ལུས་དང་ངག་དག་གི་འཇུག་པ་དེ་ལྟ་བུའི་རྒྱུའང་ཡིན་
ཏེ་མ་རིག་པ་དང་འདོད་ཆགས་ལ་སོགས་པའི་བག་ཆགས་དེ་ཡང་རྣམ་པ་ཐམས་ཅད་མཁྱེན་པ་དང་
སངས་རྒྱས་ཁོ་ན་ལ་ལྡོག་པར་འགྱུར་གྱི་གཞན་དག་ལ་ནི་མ་ཡིན་ནོ